open-index/open-wikipedia-markdown huggingface dataset:
חוחיות

ממוזער|Eophona personata
[ממוזער|[ירקון (עוף)|ירקון]]
**חוחיות** (שם מדעי: Carduelinae) היא תת-משפחה של ציפורי שיר ממשפחת הפרושיים. זוהי תת-המשפחה הגדולה ביותר במשפחה. כמה חוקרים מוסיפים לקבוצה גדולה זו גם את פרושי הוואי שנחשבת בעיני חוקרים אחרים כתת-משפחה עצמאית.

בני קבוצה זו כוללים את מרבית בני משפחת הפרושיים וכולם בעלי מבנה המותאם לפיצוח זרעים קשים או לשליפתם. הם ניזונים גם על פירות שונים, חרקים ועוד מיני מזונות.

רבים ממינים אלו צבעוניים מאוד ובעלי זמירות נעימות, ובשל כך מספר מינים משמשים כחיות מחמד, ביניהם הקנרית.

## סוגים
* *Mycerobas*
*פצחן (*Coccothraustes*)
* *Eophona*
* *Pinicola*
*אדמונית (*Pyrrhula*) - בו אדמונית אירופית
* *Rhodopechys* - בו חצוצרן חרמון
* *Bucanetes*
*סוג ומין יחיד חוחית קרימסון (*Agraphospiza rubescens*)
*סוג ומין יחיד פרוש ממושקף (*Callacanthis burtoni*)
*סוג ומין יחיד פרוש צהוב-עורף (*Pyrrhoplectes epauletta*)
*סוג ומין יחיד פרוש כהה-חזה (*Procarduelis nipalensis*)
* *Leucosticte*
*ורדית (*Carpodacus*) - בו ורדית סיני וורדית אירופית
* *Haemorhous* - בו פרוש הבית (*Haemorhous mexicanus*)
* פרוש ירוק (*Chloris*) - בו הירקון
*סוג ומין יחיד חצוצרן שחור-מקור (*Rhodospiza obsoleta*)
* *Rhynchostruthus*
*סוג ומין יחיד פרוש זהבני (*Linurgus olivaceus*)
* *Crithagra*
* *Linaria* - בו תפוחית מצויה
* *Acanthis* - בו תפוחית שחורת סנטר
*צלוב-מקור (*Loxia*)
*סוג ומין יחיד קנרית הררית (*Chrysocorythus estherae*)
*פרוש זהוב (*Carduelis*)
*בזבוז (*Serinus*)
* *Spinus* - בו החורפי

בנוסף לסוגים אלה ישנם את בני תת-משפחת הטנגריים והקרדינליים.

## קישורים חיצוניים

* 

קטגוריה:בעלי חיים שתוארו ב-1825
קטגוריה:טקסונים שתוארו בידי ניקולס אילוורד ויגורס
קטגוריה:פרושיים
אדם מועד לעולם

**אדם מועד לעולם** הוא כלל הלכתי בדיני אדם המזיק, שפירושו הוא שאדם אחראי על כל נזק שנעשה מחמתו, בין אם קרה בשוגג או אפילו באונס, ויישא בתוצאות מעשיו.

## מהות הדין ומקורו
דין אדם המזיק שונה ממעשי רוב העבירות שאם עשאם באונס פטור מעונש, אך לעניין אדם המזיק אמרו במשנה , לאמור, אדם שהזיק אחראי על מעשיו גם כשנעשו מתוך אונס, ואין זה משנה אם הנזק נגרם ברצונו של המזיק או בשוגג, או באונס תוך כדי שינה.

## פרטי הדין
### אונס גמור
במקרה של אונס גמור, כגון שלאחר שאדם הלך לישון הונחו כלים בקרבתו, נחלקו הראשונים בדינו: לדעת תוספות זהו אונס גמור שבו לא חייבו את האדם. לעומת זאת דעת הרמב"ן שגם במקרה זה נאמר הכלל 'אדם מועד לעולם', וחייב.

### אולץ להזיק באונס
כאמור, אדם שהזיק באונס עצמי, כגון שהזיק מתוך שינה, חייב בתשלום מלא. אך נחלקו הפוסקים לגבי אדם שנאנס באיומי מוות להזיק ממון של אדם אחר. הרמב"ם פסק שחייב לשלם, מכיוון שבסופו של דבר הוא גרם נזק וחייב גם במקרה של אונס כאמור. הראב"ד פסק שפטור, כיוון שמבחינה הלכתית מותר לו להזיק כדי להציל את נפשו, ואין לחייב אדם בתשלום נזיקין, על דבר שמותר לעשותו.

## קישורים חיצוניים
* 

## הערות שוליים

קטגוריה:משפט עברי: דיני ממונות
קטגוריה:בבא קמא
פצחן מצוי

ממוזער|פצחן על גזע
ממוזער|נקבת הפצחן
**פצחן מצוי** (שם מדעי: *Coccothraustes coccothraustes*) הוא מין ציפור ממשפחת הפרושיים שקיבל את שמו עקב מנהגו לפצח גרעינים וגלעינים בעזרת מקורו הגדול.

## תפוצה
הפצחן נפוץ ביבשות צפון אפריקה (בסמוך למקור מים, במיוחד ליד הים התיכון והאוקיינוס), אירופה ואסיה, ומצוי בעיקר ביערות ובחורשות.

בישראל הם נצפים בגליל, בכרמל ובירושלים, לעיתים גם במישור החוף. חולף נדיר בסוף נדידת הסתיו, ונצפה בעיקר כחורף. זהו "מין מתפרץ": מספר הפרטים החורפים משתנה מאוד משנה לשנה, כאשר במרבית השנים הוא נדיר עד לא שכיח; אך מדי כמה שנים חלה התפרצות בנדידה דרומה, אז הוא עשוי להיות נפוץ ברחבי הארץ.

## מראה חיצוני
אורכו של הפצחן 19-18 ס"מ, אורך כנפיו שלו 33-29 ס"מ ומשקלו נע בין 50 ל-60 גרם. גופו מוצק וצווארו עבה וחזק. המסכה והגרון שחורים, צבע הראש ערמוני, העורף אפור תכלכל ודגם הכנף בולט. הסוככות הלבנות, יוצרות כתם לבן גדול שבולט במיוחד בתעופה. גם קצה הזנב הלבן בולט בתעופה. לאברות האמה של הפצחן מבנה מיוחד - קצה הנוצות משונן והן בעלות צבע מתכתי- ירוק או כחול.
לעיתים קרובות יורד לקרקע לאכול. הוא נע לרוב בלהקות קטנות, ובתעופה משמיע קולות אופייניים - "סי-סי-סי".

## תזונה
לפצחן מקור חרוטי עבה ומגושם המאפשר לו לפצח גלעינים. גם שרירי הלסת מותאמים היטב למטרה זו. הוא ניזון בעיקר מזרעים קשים של עצים ומגלעיני פירות כמו חרצני זית, דובדבן ושזיף מצוי, אותם הוא מפצח בעזרת שרירי הלסת, המסוגלים להפעיל כוח שווה-ערך לעומס של כ-30-48 ק"ג. מקורות מזון נוספים הם זרעי אורן, פירות יער, נבטים, זחלים וחיפושיות. הפצחן ידוע גם ביכולתו לתפוס חרקים תוך כדי מעופו.

## קינון ודגירה
עונת הקינון של הפצחנים מתחילה בסוף חודש מרץ ונמשכת עד אוגוסט. זהו מחזור קינון אחד. הזוג מקנן לבדו בטריטוריה של כ-200 מ"ר, או לעיתים בקבוצה קטנה. הקן נבנה על ידי שני ההורים מזרדים בצורת ספל שטוח, בגובה כ-14 מטרים מעל הקרקע. הקן נמצא לרוב על ענף מאוזן וגבוה בעץ. בתטולה 4-5 ביצים בגוון כחול או אפרפר-ירוק עם כתמים חומים או אפרפרים. הנקבה דוגרת במשך כ-13-11 ימים. נמצא, כי הצלחת ההישרדות של הגוזלים בשנה הראשונה גדלה כאשר הבקיעה מתרחשת בסוף העונה.

## לקריאה נוספת
* פצחן, מתוך אתר הצפרות הישראלי, 2017
* פצחן, - המרכז לטיפוח ציפורי הבר בחצר ובגינה, 2017
* פצחן - מתוך אתר כותר, 2017
* פצחן, מתוך לקסיקון החי והצומח של ארץ-ישראל - בעלי חיים, כרך 2

## קישורים חיצוניים

* 

## הערות שוליים

קטגוריה:טקסונים שתוארו בידי קארולוס לינאוס
קטגוריה:פרושיים
קטגוריה:ארץ ישראל: פרושיים
קטגוריה:בעלי חיים שתוארו ב-1758
חיפושית האמברוזיה

**חיפושית האמברוזיה** (שם מדעי: *Xyleborus glabratus*) הוא סוג של חיפושית מקבוצת חיפושיות האמברוזיה המהווה מין פולש למדינות רבות ביניהן ארצות הברית וישראל. חיפושית זו תועדה, כאשר היא נוברת בענפי וגזע העץ, כנושאת עמה פטרייה הגורמת למחלה פטרייתית המתבטאת בריקבון ותמותה של הענפים והגזע ואף יכולה לגרום להרג העץ כולו. מיני העצים הנפגעים לרוב הם אבוקדו אלון ודולב.

## ביולוגיה
### מאפיינים
חיפושית האמברוזיה היא חיפושית קטנה, שחורה או חומה, באורך של שני מילימטרים. גבה של החיפושית הוא ברובו חסר שיער ומבריק בהשוואה לחיפושיות אחרות.
מקור החיפושית הוא מדרום מזרח אסיה. הזכרים הם הפלואידים, קטנים יותר, חסרי מעוף. הביולוגיה של החיפושית מתועדת באופן חלקי, אך יש להניח שהיא דומה לזו של חיפושיות אחרות, עם זחלים ומבוגרים המזינים את הפטרייה הסימביוטית שהיא נושאת בה, ולא את העץ של העץ המארח.

### זחל
הזחלים של החיפושית דומים במראם לסוגים אחרים של חיפושיות אמברוזיה. הם המתפתחים כ"תולעת" לבנה וחסרת רגליים עם ראש מעוגל בצבע חום.
זמן הגדילה של הזחל אורך בין חמישים לשישים יום.

### החיפושית כמין פולש
אוכלוסיית החיפושית התפשטה לפחות בשתי דרכים שונות: דרך אחת הוא באמצעות נתיבי הגירה טבעיים של החיפושית. דרך שנייה היא באמצעות מכירה והובלה של עץ נגוע בזחלים של החיפושית, כתוצאה ממסחר בעצים נגועים. הפטרייה שגדלה בסימביוזה עם החיפושית, גדלה לאורך העצה של העץ, ומונעת זרימת מים וחומרים מזינים בכל הצמח. מוות העץ יכול להתרחש בין ארבעה לאחת עשרה שבועות.

החיפושית זוהתה לראשונה בארצות הברית בשנת 2002, בפורט וונטוורת', ג'ורג'יה. הוצע כי החיפושית הוכנסה לארצות הברית על ידי ארגזים עשויים מעץ נגוע.
בישראל היא נחשבת למזיק והיא נמצאה בעצי אלון ודולב ואף פגעה רבות במטעי אבוקדו באזור השרון.

## קישורים חיצוניים

* חיפושית קטנה ומתקיפה באתר "אגריקה".
* 
* אמברוזיה קסילבורוס באתר "צמח ישראלי".

קטגוריה:חדקוניתיים
קטגוריה:מיני בעלי חיים פולשים בישראל
קטגוריה:דרום-מזרח אסיה: חרקים
צלוב-מקור

**צלוב-מקור** (שם מדעי: *Loxia*) הוא סוג של עוף צפוני ממשפחת הפרושיים.
## מאפיינים
עופות אלה ניזונים באופן כמעט בלעדי מזרעי עצים מחטניים, בדרך כלל באקלימים קרים או ממוזגים ופיתחו מקור הפתוח בצורה דו כיוונית העוזר להם לחלץ את זרעי האורנים או הארזים מהאצטרובל שלהם.

בסוג שישה מינים שצבעם מכתום ועד ורוד כהה. הם נפוצים ביערות צפון ומרכז אמריקה, צפון אירופה ואסיה והמין צלוב-מקור מצוי מגיע גם לישראל.

## מינים
* צלוב-מקור התוכי (*Loxia pytyopsittacus*)
* צלוב-מקור סקוטי (*Loxia scotica*)
* צלוב-מקור מצוי (*Loxia curvirostra*)
* צלוב-מקור קסי (*Loxia sinesciuris*)
* צלוב-מקור לבן-כנף (*Loxia leucoptera*)
* צלוב-מקור איספניולי (*Loxia megaplaga*)

## קישורים חיצוניים

* 

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:פרושיים
Bailando

"**Bailando**" (בעברית: "**רוקד**") הוא סינגל של הזמר הספרדי אנריקה איגלסיאס, מתוך אלבומו הרביעי *[[Sex and Love]]*, משנת 2014. בשיר משתתפים דסמבר בואנו וחנטה דה זונה. לשיר יצאה גרסה בשפה האנגלית, בהשתתפות שון פול, וגרסה פורטוגזית בהשתתפות לואן סנטנה או מיכאל קריירה.

מגזין הבילבורד כלל את "Bailando" לבין "50 השירים הלטיניים האהובים של העשור של שנות ה-2010".

## רקע
במקור, השיר נועד רק לבואנו וחנטה דה זונה, אך מאוחר יותר ניתן השיר לאיגלסיאס.

בריאיון שביצע איגלסיאס לאתר החדשות Univision Musica, הוא אמר לכתב שראיין אותו, שכאשר בואנו השמיע לו את השיר, הוא לא מצא חן בעיניו בהתחלה. כמו כן, הוא סיפר כי לא רצה להקליט אותו. אך אחרי שיחה נוספת, הוא הקליט אותו תוך שהצהיר כי אהב את השיר. הוא כינה אותו כאחד מהשירים המועדפים עליו ביותר מהאלבום.

## ביקורות
### רשימות כל הזמנים

## וידאו קליפ
הווידאו קליפ לשיר יצא לאור ב-11 באפריל 2014. נכון ל-12 בפברואר, הקליפ צבר למעלה מ-3 מיליארד צפיות. מספר צפיות זה ממקם את הקליפ במקום ה-20 ברשימת הסרטונים הנצפים ביותר ביוטיוב.

הקליפ לגרסה האנגלית לשיר בהשתתפות שון פול, יצא לאור ב-13 ביוני 2014 וצבר למעלה מ-400 מיליון צפיות. הקליפ לגרסה הפורטוגזית לשיר בהשתתפות לואן סנטנה, יצא לאור ב-3 ביולי 2014 וצבר למעלה מ-150 מיליון צפיות. הקליפ לגרסה הפורטוגזית לשיר בהשתתפות מיכאל קריירה, יצא לאור ב-22 באוגוסט 2014 וצבר ללמעלה מ-48 מיליון צפיות.

## פרסים
איגליאס זכה על השיר בשלושה פרס גראמי הלטיניים. זאת הייתה הזכייה הראשונה שלו מאז 2003.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי אנריקה איגלסיאס
קטגוריה:שירים באנגלית
קטגוריה:שירים בספרדית
קטגוריה:שירים בפורטוגזית
קטגוריה:שירים מרובי שפות
קטגוריה:שירים על ריקודים
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון בספרד
קטגוריה:זוכי פרס גראמי הלטיני לשיר השנה
קטגוריה:זוכי פרס המוזיקה של בילבורד: שירים
קטגוריה:שירי יהלום במקסיקו
קטגוריה:שירי פלטינה בממלכה המאוחדת
אירית דקל

**אירית דקל** היא שחקנית, מנחה, יוצרת וזמרת ישראלית.

## ביוגרפיה
אירית דקל נולדה ברחובות וגדלה בחיפה. לאחר שביצעה שנת שירות כבת גרעין בקיבוץ שדה בוקר התגייסה לצה"ל ושירתה כלוחמת בגדוד קרקל. לאחר שחרורה, למדה בבית הספר לתיאטרון חזותי בירושלים ולאחר מכן בבית הספר למשחק בית צבי, וסיימה את לימודיה בשנת 2010. בנוסף ללימודיה בבית צבי למדה פיתוח קול בסגנונות ג'אז, קלאסי ולאדינו. היא שיחקה בהצגה דו רה מו בתיאטרון המדיטק.

בשנת 2011 הצטרפה לתיאטרון גשר ושיחקה בו בהצגות "מראט המסכן שלי", "פְּרִימָדוֹנָה" ו"הלוך ושוב".

בשנים 2012–2014 הגישה לצד יענקל'ה מנדל את התוכנית "נפגשים בשישי" בערוץ הראשון של רשות השידור. שיחקה בסדרה "שנות ה-80", בתפקיד אחייניתו של מרסל (אריק משעלי).

בשנים 2013–2016 יצרה והשתתפה במופע בשם "בואנה הבנות" מופע מחווה לשירי חוה אלברשטיין.

ב-2014 הוציאה יחד עם המוזיקאי אלדד ציטרין את האלבום last of songs הכולל חידוש לשירי בלוז וג'אז אמריקאים מתחילת ומאמצע המאה ה-20. הפרויקט אליו הופיע בישראל ובאירופה בשנים 2014 -2016.

ב-2015 השתתפה בסדרה איפה אתה חי? בתפקיד עליזה, וביצעה אף את שיר הנושא של הסדרה. בסוף שנה זו עברה דקל ללונדון. היא ביצעה הופעות בבריטניה והופעות כמופע הפותח של האמנית ההולנדית קארו אמרלד.

בשנת 2016 שודר הסרט הדוקומנטרי "יהודיה" אותו יצרה דקל וביימה רוני אבולעפיה.

ב-2017 יצא אלבומה השני Hello המכיל מספר סוגות ביניהן רוק ופרוגרסיב רוק.

## קישורים חיצוניים

* 

## הערות שוליים

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:זמרות ישראליות
קטגוריה:זמרים ישראלים
קטגוריה:בוגרות בית הספר לתיאטרון חזותי
קטגוריה:בוגרי בית הספר לתיאטרון חזותי
קטגוריה:בוגרות בית צבי
קטגוריה:בוגרי בית צבי
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
אדמונית אירופית

ממוזער|זכר (ימין) ונקבת (שמאל) אדמונית.

**אדמונית אירופית** או בשמה העברי אדמון מובהק (שם מדעי: *Pyrrhula pyrrhula*) היא מין ציפור שיר ממשפחת הפרושיים. זכרים הם בעלי גוונים אדמוניים מהם הציפור קיבלה את שמה.

זוהי אחת מהציפורים הגדולות במשפחת הפרושיים ואורכה מגיע ל-15-19 ס"מ, מוטת כנפיה ל-22-26 ס"מ ומשקלה ל-26 גרם. היא בעלת ראש מגודל עם מקור אפור קטן וכיפה עם צידי מקור שחורים המקיפות את העיניים הקטנות. החזה, הצוואר והלחיים אדמדמות, הכנפיים אפורות והזנב וקצות הכנפיים שחורות.

האדמונית האירופית חיה ביערות המחטניים של צפון אירואסיה וניזונת מזרעים, גרגרים וחרקים. בחורפים היא נודדת דרומה אך לא הרחק וקשורה לאזורים הממוזגים.

## תת-מינים
* P. p. pileata
* P. p. europaea
* P. p. iberiae
* P. p. pyrrhula
* P. p. rossikowi
* P. p. caspica
* P. p. cineracea
* P. p. cassinii
* P. p. griseiventris
## קישורים חיצוניים

## הערות שוליים

250px|ממוזער|ימין|זכר מאכיל גוזל

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:פרושיים
קטגוריה:גרמניה: עופות

קטגוריה:פולין: עופות
אנפית השלג

**אנפית השלג** (שם מדעי: *Egretta thula*) היא מין של עוף מים קטן בסוג לבנית ממשפחת האנפתיים החי בביצות במערב אמריקה המרכזית ובאמריקה הדרומית וגם באיים הקריביים, איי בהאמה, מקסיקו ודרום ארצות הברית. היא מזכירה את הלבנית קטנה ונחשבה לאותו המין עד ל-1782.
## מאפיינים
אורכה של האנפית 61 ס"מ ומשקלבה 370 גרם בממוצע. היא בעלת מקור ארוך וצהוב, עיניים צהובות, גוף לבן עם נוצות פלומתיות היכולות להזדקר באזור הצוואר והראש והרגליים אפורות עם כפות צהובות ללא קרומי שחייה.

האנפית אינה יכולה לשחות אך היא חיה בסמוך למקווי מים עומדים - מתוקים או מלוחים לאורך הגדות והחופים וממתינה לדגים קטנים או יצורים דומים. היא דגה את טרפה ממארב מלמעלה ובולעת אותו במהירות.

להקות של אנפיות מקננות על ענפים מעל המים ברחבי אמריקה מפלורידה עד ארגנטינה.

מצב השימור של מין זה הוא ללא חשש.

## קישורים חיצוניים

* 

## הערות שוליים

קטגוריה:טקסונים שתוארו בידי חואן איגנסיו מולינה
קטגוריה:אנפתיים
קטגוריה:בעלי חיים שתוארו ב-1782
קטגוריה:פלורידה: בעלי חיים
אנפית בקר מזרחית

[ממוזער|אנפית בקר על [קרנף הודי]]
**אנפית-בקר מזרחית** (שם מדעי: *Ardea coromandus*) היא אחת מ-2 המינים בסוג לשעבר אנפית הבקר (כיום מוקמה מחדש תחת הסוג אנפה (''Ardea'')) שבמשפחת האנפתיים. מצויה באסיה, והרחיבה את תפוצתה גם לאוסטרליה וניו זילנד. קרובה מאוד לאנפית הבקר המערבית (היא המין המופיע בישראל, בעבר שתיהן נכללו תחת אותו המין). צבעה לבן, עם מקור צהוב ורגליים בצבע כהה.

## מאפיינים
משקלה 300 עד 600 גרם ואורכה נע בין 46 ל-56 סנטימטר.

אנפית הבקר ניזונה מבעלי חיים קטנים בעיקר דו-חיים, חרקים ודגים קטנים. היא מצטרפת לעדרי בקר, לעדרי צאן או לטרקטור חורש כי הם מטרידים חרקים ובעלי חיים קטנים ממקומם וחושפים אותם לעיני האנפית. בדרך זו אנפית הבקר חוסכת אנרגיה ומגדילה את יעילות הציד. האנפית אף עומדת לעיתים על גבם של פרות ופרסתנים גדולים אחרים, ומנקרת מעורם קרציות וחרקים. אנפית הבקר היא חברותית הדוגרת במושבות קינון על עצים. אנפיות בקר מקננות לפעמים על קבוצות עצים ביישובים וגורמות לרעש וללכלוך. ישנם אנשים הרגישים לנוצות וללשלשת של אנפית הבקר, עד כדי קוצר נשימה.

בעונת הרבייה ישנו חילוף נוצות חלקי, הראש החזה והגב מקבלים צבע חום והרגליים צבע אדום. שלא בעונת הרבייה הרגליים כהות והמקור צהוב. הקן עשוי מזרדים ומענפים בצורת קערית שטוחה. הזכר אוסף את החומר לבניית הקן והנקבה עוסקת בבנייתו. הקן נשמר ברציפות כדי למנוע גנבת חומר קינון. בקן מוטלות 2 עד 4 ביצים, שצורתן סגלגלה מוארכת וצבען לבן.

## קישורים חיצוניים

* אנפית בקר באתר רשות הטבע והגנים
* 
*  תמונות אנפית הבקר, בפורטל הצפרות הישראלי

## הערות שוליים

קטגוריה:בעלי חיים שתוארו ב-1783
קטגוריה:טקסונים שתוארו בידי פיטר בודארט
קטגוריה:אנפתיים
פרוש (סוג)

**פָּרוּשׁ** (שם מדעי: *Fringilla*), הוא סוג של ציפור שיר ממשפחת הפרושיים השייך לתת-משפחה עצמאית - **פרושים**.

הפרושים הם עופות נפוצים בעלי כסות כתומה עם ראש גדול ומקור חרוטי צהוב. הם חיים ברחבי היערות של אירואסיה וכמה מינים חיים גם באמריקה. כמה מהמינים מגיעים גם לישראל.

### מינים
בסוג ארבעה מינים:
* פרוש מצוי (*Fringilla coelebs*)
* *Fringilla polatzeki*
* *Fringilla teydea*
* פרוש הרים (*Fringilla montifringilla*)

## גלריה

Fringilla montifringilla -Poland -male-8.jpg|פרוש הרים
Teidefink.jpg
Chaffinch -1.jpg|פרוש מצוי
Pinzón azul de Gran Canaria (hembra), M. A. Peña.jpg


## קישורים חיצוניים

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:פרושיים
B61

פצצת **B61** היא פצצה גרעינית ומהווה את מאגר הנשק התרמו-גרעיני העיקרי של ארצות הברית מסוף המלחמה הקרה עם ייצור של מעל 3,100 פצצות.
שמאל|ממוזער|פצצת B61 במהלך פירוק.

## Mod 12
בשנת 2013 ביקש הפנטגון 11 מיליארד דולר לתוכנית הארכת חיים עבור ארסנל ה-B61. הקונגרס סירב לאשר את התוכנית כפי שהיא לאור שאלות שעלו לגבי משך הביצוע, המחיר והצורך בחידוש.
הבקשה המקורית הייתה של 4 מיליארד דולר שמאז הוכפלה ויעד המסירה הוארך ב-3 שנים מ-2017 ל-2020. לאחר מכן עודכן המחיר בשני מיליארד דולר נוספים ועוד מיליארד דולר לערכות הנחיה לטילים שיורכבו על הזנב ויעד המסירה עודכן ל-2021.

B61 Mod 12 מתוכנן להחליף את Mod 3, 4, 7, ו-10 עם אורך חיי מדף של 20 שנה. חידוש פצצות קיימות יכול לחסוך לפי הערכות כ 2–3 מיליארד דולר.
חבר הקונגרס ג'ון גרמנדי הציע כי ה-B61 ייצאו משירות כליל ובמקומן יתבצע שימוש בפצצות B83.

## קישורים חיצוניים

## הערות שוליים

קטגוריה:נשק תרמו-גרעיני
קטגוריה:פצצות גרעיניות
קטגוריה:פצצות מונחות של ארצות הברית
נתן רוטשילד

**נתן (נתנאל) מאיר רוטשילד** (**הלורד רוטשילד הראשון**; 8 בנובמבר 1840 – 31 במרץ 1915) היה בנקאי ופוליטיקאי יהודי-בריטי, בן למשפחת רוטשילד. היה החבר היהודי הראשון בבית הלורדים.

## ביוגרפיה

נולד בלונדון, בנו של ליונל דה רוטשילד, שהיה היהודי הראשון שכיהן כחבר בית הנבחרים הבריטי. סבו, נתן מאיר רוטשילד, היה מייסד הענף הבריטי של משפחת רוטשילד. נתן נולד ארבע שנים לאחר מותו ונקרא על שמו.

רוטשילד התחנך בטריניטי קולג' (קיימברידג'), שם היה חבר של הנסיך מוויילס, (לימים המלך ג'ורג' החמישי), אבל הפסיק את לימודיו לפני קבלת התואר.

ב-16 באפריל 1867 נישא לקרובת משפחתו, אמה לואיז פון רוטשילד (1844–1935), מהענף הגרמני של המשפחה.

במשך עשרות שנים עבד כשותף בסניף הלונדוני של הבנק המשפחתי, 'נ"מ רוטשילד ובניו', ולאחר מות אביו ב-1879 היה לראש הבנק. במהלך כהונתו שמר על מעמדו הבכיר בהנפקת הלוואות לממשלות ארצות הברית, רוסיה ואוסטריה. מימן את חפירת תעלת סואץ. הוא גם מימן גם את פעילותו של ססיל רודס באפריקה. לאחר מותו של רודס בשנת 1902, ניהל את האחוזה שלו וסייע להקים את תוכנית המלגות של רודס באוניברסיטת אוקספורד.

בשנת 1885 נבחר כחבר בבית הלורדים, ומאז נחשב ללורד רוטשילד האנגלי הראשון. היה החבר היהודי הראשון בבית הלורדים שלא התנצר לפני כן.
רוטשילד נשא גם תואר "ברון" של האימפריה האוסטרית, אותו ירש מאביו. בשנת 1838 אישרה המלכה ויקטוריה את השימוש בתואר אוסטרי זה בבריטניה.

בין השנים 1865–1885 ישב בבית הנבחרים כחבר הפרלמנט מטעם המפלגה הליברלית, כנציג מחוז איילסברי (). יחד עם שאר בני משפחתו, הצטרף רוטשילד למפלגה הליברלית-יוניוניסטית שהוקמה בשנת 1886 על ידי ג'וזף צ'מברלין.

בשנת 1902 התמנה ליועץ המלך. היה ראש הקהילה היהודית בלונדון ואיחד אותה תחת קורת גג אחת. הוא תמך בהגירה של גולים לבריטניה, אולם עם זאת דרש להגביל אותה.

ב-1902 פנה אליו הרצל בבקשה שיתגייס למאמץ הציוני. רוטשילד כתב לו בתשובה

בשנת 1914, לאחר פרוץ מלחמת העולם הראשונה, ייעץ רוטשילד לשר האוצר דאז דייוויד לויד ג'ורג'. כשנשאל מה ניתן לעשות כדי לגייס עוד כסף למאמץ המלחמתי, ענה רוטשילד: "הטל מיסים על העשירים והטל אותם בצורה ניכרת".

רוטשילד היה פילנתרופ ידוע. היה מעורב בייסודה של חברת "ארבע קומות", חברת דירות שמטרתה הייתה לספק דיור הגון, בעיקר ליהודי השכונות ספיטלפילד ווייטצ'אפל שבלונדון. היה חבר בולט בתנועת "השולחן העגול", שנוסדה ב-1909.

בשנת 1902 הושבע כחבר במועצה המלכותית בארמון בקינגהאם והוכתר כ"אביר הצלב הגדול" במסדר הוויקטוריאני המלכותי.

לנתן ולאמה רוטשילד היו שלושה ילדים: הבנקאי, הפוליטיקאי והזואולוג ליונל וולטר רוטשילד, הבנקאי והאנטומולוג צ'ארלס רוטשילד ואוולינה רוטשילד-ברנס. בעלה של אוולינה היה קלייב ברנס.

מת בשנת 1915 ונקבר בבית הקברות היהודי בווילסדן.

## אילן יוחסין

## קישורים חיצוניים

* 
* 

## הערות שוליים

קטגוריה:בנקאים יהודים בריטים
קטגוריה:פוליטיקאים יהודים בריטים
קטגוריה:חברי המועצה המלכותית
נתן
קטגוריה:אצולה יהודית בריטית
קטגוריה:אצולה יהודית אוסטרית
קטגוריה:יהודים חברי הפרלמנט של הממלכה המאוחדת
קטגוריה:חברי הפרלמנט של הממלכה המאוחדת (1865–1868)
קטגוריה:חברי הפרלמנט של הממלכה המאוחדת (1868–1874)
קטגוריה:חברי הפרלמנט של הממלכה המאוחדת (1874–1880)
קטגוריה:חברי הפרלמנט של הממלכה המאוחדת (1880–1885)
קטגוריה:חברי המפלגה הליברלית (הממלכה המאוחדת)
קטגוריה:חברי בית הלורדים הבריטי
קטגוריה:המסדר הוויקטוריאני המלכותי: אבירים וגבירות הצלב הגדול
קטגוריה:אנגלים ממוצא יהודי-גרמני
קטגוריה:בריטים שנולדו ב-1840
קטגוריה:בריטים שנפטרו ב-1915
שלום באוצן

**שלום באוצן** היה הסכם שלום שסיים את המלחמות הגרמניות-פולניות (1002–1018), בין האימפריה הרומית הקדושה לדוכסות פולין.

## רקע
בתקופת אוטו השלישי היה בולסלאב הראשון, דוכס פולין נאמן לאוטו, אולם שאיפותיו של היינריך השני, קיסר האימפריה הרומית הקדושה במזרח דרדרו את היחסים בין המדינות. בנוסף בולסלאב תמך בטענותיו של אקארד הראשון, מרקיז מייסן לכתר גרמניה, ולאחר רציחתו של אקארד בשנת 1002 כבש בולסלאב את מרקיזות מייסן ומרקיזות לוסאטיה. זמן קצר לאחר מכן נפצע בולסלאב באורח קשה כשניסו להתנקש בחייו, ומכיוון שחשד בהיינריך שתכנן את ההתנקשות ניתק בולסלאב את היחסים בין שתי המדינות.

בנוסף, בשנת 1002 הודח בולסלאב השלישי, דוכס בוהמיה במרד אצילים, ובולסלאב החזירו לשלטון, אולם לאחר שקיבל הזמנה מאצילי בוהמיה להתערב בסכסוך, כבש בולסלאב את דוכסות בוהמיה, ונטל לעצמו את התואר "דוכס בוהמיה". בשנת 1004 מרד בולסלאב בהיינריך בגלוי והבעיר את הטירה במייסן כמעשה התגרות, ובעקבות כך פרצה מלחמה בין שתי המדינות.

המלחמה נמשכה בהפסקות כ-16 פעמים, ולאחר שהצבא הקיסרי נכשל במתקפתו במהלך חורף 1017, וכן בעקבות כישלון מתקפת הנגד הפולנית באותה שנה, פתחו שני הצדדים במשא ומתן לסיום המלחמה.

## שלום באוצן
ב-30 בינואר 1018 חתמו היינריך השני, קיסר האימפריה הרומית הקדושה ובולסלאב הראשון, דוכס פולין על הסכם שלום נוסף, המכונה "שלום באוצן". בולסלאב הצליח לשמור על תאריו כמרקיז לוסאטיה ומייסן, והכיר בהיינריך השני כפיאודל שלו. בנוסף, היינריך השני הבטיח לתמוך במסע של בולסלאב הראשון לקייב, על מנת לסייע לחותנו סוויאטופולק הראשון, נסיך קייב. כדי לחזק את השלום, התחתן בולסלאב הראשון, שהיה אז אלמן, עם אודה ממייסן, בתו של אקארד הראשון, מרקיז מייסן, ובכך חיזק את קשריו עם האצולה הגרמנית.

## ראו גם
* המלחמות הגרמניות-פולניות (1002–1018)
* היינריך השני, קיסר האימפריה הרומית הקדושה

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:האימפריה הרומית הקדושה: אמנות והסכמים
קטגוריה:פולין: אמנות והסכמים
קטגוריה:המאה ה-11
קטגוריה:הסכמי שלום
רודוליוב רוקי וולוביץ'

**רודוליוב "רוקי" וולוביץ**' (בסרבית: **Rodoljub "Roki" Vulović**; נולד ב-1 במאי 1950) הוא זמר ופזמונאי סרבי.

## ביוגרפיה
וולוביץ' נולד ב-1 במאי 1950 בעיר הבוסנית (יוגוסלביה דאז) ביילינה. הקריירה המוזיקלית שלו החלה בשנת 1972, עם פרסום שיריו "Kristina" ו-"Napustićeš me ti". לאחר הוצאת אלבומו "Paša" בשנת 1988 ערך הופעות במספר מדינות אירופאיות בעלות קהילה סרבית גדולה. וולוביץ' הוציא בנוסף ל"Paša" שישה אלבומים נוספים.

במהלך מלחמת יוגוסלביה נהרס לחלוטין מרכז העיר ביילינה, וביתו של וולוביץ' ניזוק. וולוביץ' התגייס למאמץ המלחמתי, והפך לחבר בבריגדת "סמברסקה". רבים משיריו עוסקים במלחמה, ואחדים מהם מוקדשים לחבריו לקרב ולקציניו, כדוגמת ליובישה "מאוזר" סאביץ'. ההכנסות משיריו נתרמו לטיפול בחיילים שנפצעו בקרב.

לאחר הצלחת אלבומו הראשון עבר וולוביץ' לשרת תחת היחידה "Garda Panteri" (משמר הפנתרים). ביוזמת מפקדו פרסם אלבום נוסף בשנת 1993, הקרוי על שם היחידה. אלבום זה תרם רבות למורל החיילים, והביא לפרסומו של וולוביץ'.

במסגרת הקריירה האקדמית שלו לאחר המלחמה שימש כפרופסור וכרקטור בבית הספר לחקלאות ולרפואה בביילינה, עד ליציאתו לגמלאות.

## דיסקוגרפיה
* Kristina (1972)
* Paša (1988)
* Semberski junaci (1992)
* Garda Panteri (1993)
* Junaci Kozarski (1994)
* Crni bombarder (1995)
* Zbog tebe (1997)
* Otadžbini na dar (2001)

## קישורים חיצוניים

* ערוץ המעריצים של רוקי וולוביץ'

קטגוריה:זמרים סרבים
קטגוריה:אנשי צבא סרבים
קטגוריה:מוזיקאים יוגוסלבים
קטגוריה:סרבים שנולדו ב-1950
אנדריי לוניוב

**אנדריי יבגינייביץ' לוניוב** (ברוסית: **Андре́й Евге́ньевич Лунёв**; נולד ב-13 בנובמבר 1991 במוסקבה שברוסיה הסובייטית, ברית המועצות) הוא כדורגלן רוסי המשחק בעמדת השוער בדינמו מוסקבה מליגת העל הרוסית בכדורגל.

## קריירת מועדונים
הוא החל את הקריירה שלו בקבוצת הנוער של טורפדו מוסקבה ולאחר מכן שיחק בקלוגה ובאיסטרה לפני שעבר לסאטורן מליגת הכדורגל הלאומית של רוסיה, בה שיחק עד שעבר לאופה מליגת העל הרוסית בכדורגל. הוא התבלט בשערי הקבוצה וסומן על ידי מנהלי זניט סנקט פטרבורג, כמי שצפוי להיות מוחתם בשורות זניט.

ב-23 בדצמבר 2016 הוחתם כשוער זניט למשך 4.5 שנים ועד מהרה התברג כחבר הרכב מרכזי שאף דחק את יורי לודיגין לעמדת השוער השני. בתחילת 2020/2021 נפצע ועבר שיקום של 3 חודשים בטרם חזר למגרשים בדצמבר 2020.

ביולי 2021 חתם לשנתיים בבאייר לברקוזן מהבונדסליגה. במאי 2023 שוחרר מהקבוצה אחרי שנתיים בהן הופיע בשלושה משחקים בלבד ונעדר ברב משחקי הקבוצה בעקבות פציעות רבות.

בקיץ 2023 חתם בקרבאך האזרית, במדיה זכה באליפות ליגת העל האזרית בעונת 2023/2024.

ביוני 2024, חזר לרוסיה, אחרי 3 שנים בקבוצות זרות וחתם בדינמו מוסקבה מהליגה הרוסית.

## קריירה בנבחרת
בקיץ 2017 זומן לוניוב על ידי מאמן נבחרת רוסיה, סטניסלב צ'רצ'סוב לסגל הנבחרת לגביע הקונפדרציות 2017 אך בשל פציעה במשחק זניט נגד קרסנודאר לא נסע לטורניר, אך זומן מחדש לסבב משחקי הידידות של הנבחרת בספטמבר 2017 נגד דינמו מוסקבה, נבחרת אירן ונבחרת ארגנטינה וערך את הופעת הבכורה שלו במשחק הידידות נגד דינמו.

## קישורים חיצוניים

## הערות שוליים

קטגוריה:כדורגלנים רוסים
קטגוריה:שוערי כדורגל רוסים
קטגוריה:מוסקבה: כדורגלנים
קטגוריה:כדורגלני טורפדו מוסקבה
קטגוריה:כדורגלני סאטורן
קטגוריה:כדורגלני אופה
קטגוריה:כדורגלני זניט סנקט פטרבורג
קטגוריה:כדורגלני באייר לברקוזן
קטגוריה:כדורגלני קרבאך
קטגוריה:כדורגלני דינמו מוסקבה
קטגוריה:כדורגלני נבחרת רוסיה
קטגוריה:כדורגלני מונדיאל 2018
קטגוריה:ספורטאים זרים בגרמניה
קטגוריה:ספורטאים זרים באזרבייג'ן
קטגוריה:רוסים שנולדו ב-1991
חנקן הנמלים

**חנקן הנמלים** (שם מדעי: *Thamnophilus doliatus*) הוא מין של ציפור שיר טרופית ממשפחת ציפורי נמלים החי במקסיקו, אמריקה המרכזית, טרינידד וטובגו ובאמריקה הדרומית ממזרח להרי האנדים לאורך פרגוואי, בוליביה וארגנטינה. אין קשר בינו למשפחת החנקניים.

אורכו של החנקן 16.5 ס"מ ומשקלו 25 גרם. הוא בעל נוצות לבנות המנומרות בנקודות שחורות והציצה של ראשו שחורה.

החנקן פעיל ביום ביערות הגשם הטרופיים בין הענפים הבינונים. הוא ניזון מחרקים ומפרוקי-רגליים שונים אותם הוא חוטף מהענף, לעיתים בצמוד לכמה ציפורים נוספות. הוא ניזון כמו קרובי משפחתו גם מנמלים.

## קישורים חיצוניים

[ימין|ממוזער|חנקן נמלים ב[טובגו.]]

## הערות שוליים

קטגוריה:טקסונים שתוארו בידי קארולוס לינאוס
קטגוריה:ציפורי נמלים
קטגוריה:בעלי חיים שתוארו ב-1764
קטגוריה:מקסיקו: עופות
קטגוריה:ברזיל: עופות
הינו סדרת TH

**הינו סדרת TH** (באנגלית: **Hino TH-series**) היו דגמי משאיות ואוטובוסים, אשר יוצרו על ידי יצרנית כלי הרכב **[[הינו מוטורס]]** היפנית בין השנים 1950–1968.

המנועים אשר הורכבו במשאיות היו מסוג דיזל.

משנת 1958 יוצרה "סדרת TC", אשר התבססה על "סדרת TH", אבל משקל המשאיות עלה על 10 טון.

## דגמי משאיות הינו סדרת TH
* Hino TH10, בסיס גלגלים 4,800 מ"מ, מנוע דיזל המפיק 110 כ"ס. בשנת 1956 הורכב בדגם מנוע דיזל מסוג "DS30" המפיק 150 כ"ס, משקל הרכב עמד על 7.5 טון. מאוגוסט 1959 דגם "הינו TE10" - בסיס גלגלים 4,200 מ"מ, משקל הרכב - 6,5 טון
* Hino TH11 - בשנת 1961 הורכב מנוע מסוג "DS70"
* Hino TH12 - מנוע מסוג DS12, מנוע דיזל המפיק 125 כ"ס (יוצר משנת 1955)
* Hino TH13 - יוצר מאוגוסט 1960
* Hino TH14 - הדגם יוצר מיוני 1961
* Hino TH16 - המנוע שופר ל-155 כ"ס
* Hino TH17 - יוצר מיוני שנת 1961, מנוע דיזל, 8.0 ליטר, מסוג "DS50" המפיק 160 כ"ס

## דגמי אוטובוסים הינו סדרת BH
* BH10 (שלדה זהה לדגמי משאיות "הינו סדרת TH")

## תמונות

Hino truck in Yangon 03.jpg| הינו סדרת TH (בארגז מטען מכולה של חברת צים)
Hino TE Myanmar.jpg| הינו TE מכלית
OLD HINO TRUCK AT MANDALAY RAILWAY STATION MYANMAR FEB 2013 (8569276764).jpg| הינו
TE120.jpg| הינו דגם TE120 - כבאית
Hino truck in Mawlamyine.jpg| הינו
OLD HINO TRUCK BAGAN MYANMA FEB 2013 (8526881135).jpg| הינו
OLD HINO TRUCK MANDALAY MYANMAR FEB 2013 (8531118106).jpg| הינו


## ראו גם
* הינו 600

## קישורים חיצוניים

## הערות שוליים

קטגוריה:משאיות
קטגוריה:משאית מכלית
TH
קטגוריה:כלי רכב שהושקו ב-1950
קטגוריה:כבאיות
קטגוריה:כלי רכב יפניים
קטגוריה:כלי רכב המורכבים במיאנמר
סמואל אנדרסון (שחקן)

**סמואל אנדרסון** (באנגלית: **Samuel Anderson**; נולד ב-27 באפריל 1982) הוא שחקן אנגלי. הוא מוכר בעיקר מהופעתו בתפקיד דני פינק בסדרת המדע בדיוני של ה-BBC "דוקטור הו", ובדמות דניאל וילסון בסיטקום "Trollied" של רשת Sky1.

## ביוגרפיה
אנדרסון נולד בהנדסוורת' שבברמינגהאם לאם אירית ולאב ג'מייקני. מגיל צעיר החליט אנדרסון שהוא רוצה קריירה של שחקן. הוא למד בבית הספר הקתולי סטיוארט בת'רסט.

### קריירה
אנדרסון למד בבית הספר למשחק "Academy of Live and Recorded Arts" בלונדון. ב-2004 קיבל את התפקיד של קרות'ר בהפקה המקורית של התיאטרון המלכותי הלאומי של המחזה "נערי ההיסטוריה" מאת אלן בנט. הוא גילם את אותה דמות בהצגות שהועלו בברודוויי, סידני, ולינגטון והונג קונג, כמו גם בגרסה הרדיופונית ובגרסה הקולנועית של המחזה.

ב-2004 הופיע אנדרסון בסדרת הטלוויזיה הקס של ערוץ Sky One. ב-2006 וב-2007 השתתף בסדרת הדרמה קומית "Totally Frank" בערוץ 4. ב-2007 שיחק בסדרה הקומית "גאווין וסטייסי" בתפקיד פינגרס, וב-2009 חזר להופיע בסדרה באותו תפקיד. עוד בטלוויזיה שיחק אנדרסון בסרט הקומי "Stuck" של ערוץ BBC Four, והופיע בתפקיד אורח בסדרות "רופאים" ו"חדר מיון" של BBC One.

באוקטובר 2007 החל אנדרסון לשחק באופרת הסבון של רשת ITV "אמרדייל" בתפקיד רוס קירק. ההודעה על הליהוק שלו נמסרה בספטמבר 2007, ואנדרסון אמר על כך שזה "נפלא להשתתף בתוכנית כזו מצליחה". לדברי מפיקת הסדרה קתלין בידלס אנדרסון היה "תוספת נהדרת לצוות השחקנים". אנדרסון שיחק בתפקיד קבוע בסדרה עד ינואר 2009.

ב-2011 גילם אנדרסון את מר רומנטי במסע הפרסום של קפה Carte Noire. ב-2012 השתתף במסע פרסום של חברת המזון ג'ינסטרס (Ginsters). בפברואר 2014 הופיע בתפקיד קטן בפרק בסדרה הדרמה "Death In Paradise" של ה-BBC. באותו זמן פורסם שאנדרסון לוהק לתפקיד דני פינק, מורה בבית הספר התיכון, בעונה השמינית של הסדרה "דוקטור הו". הוא הופיע בסדרה ב-11 פרקים. ב-2016 החל אנדרסון להופיע בסיטקום " Trollied" בתפקיד דניאל. בפברואר 2016 שיחק בפרק בסדרה "Moving On" בערוץ BBC One. ב-2017 שיחק בסדרה הקומית "Loaded" בערוץ 4.

## פילמוגרפיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים ממוצא ג'מייקני
קטגוריה:אנגלים שנולדו ב-1984
חרטומית ביצות

**חרטומית ביצות** (שם מדעי: *Gallinago gallinago*) הוא מין של עוף ביצות בגודל בינוני ממשפחת החרטומניים ומסדרת החופמאים.

חרטומית הביצות היא עוף בעל פסים אנכיים כהים לאורך הראש והגוף. אורכה 25-27 ס"מ, מוטת כנפיה 44-47 ס"מ ומשקלה 80-140 גרם. היא בעלת רגליים ארוכות, מקור ארוך אפור וכנפיים מנומרות בכתמים לבנים לאורך הכנפיים. הרגליים ארוכות ועוזרות לצעוד בבוץ ובמים.

חרטומית הביצות חיה בביצות ובמקווי מים עומדים באסיה, אירופה וצפון אפריקה.
בישראל היא חולפת וחורפת שכיחה.

היא ניזונה מחסרי חוליות מימיים קטנים.

## תת-מינים
* G. g. faroeensis
* G. g. gallinago
## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:חרטומניים
קטגוריה:בעלי חיים שתוארו ב-1758
חיל האוויר של הרפובליקה של קוריאה

**חיל האוויר של ****הרפובליקה של קוריאה **או **ROKAF** (ראשי תיבות באנגלית של: **R**epublic **o**f **K**orea **A**ir **F**orce**;** בקוריאנית: **대한민국 공군**) הוא הזרוע האווירית של הכוחות המזוינים של דרום קוריאה.

## היסטוריה

ב-10 באוגוסט 1946, זמן קצר לאחר תום מלחמת העולם השנייה, נוסדה "אגודת הבנייה האווירית של דרום קוריאה", במטרה להעלות את המודעות לחשיבותה של עוצמה אווירית. למרות המעמד הדל של הכוחות המזוינים של קוריאה באותה תקופה, יחידה אווירית ראשונה הוקמה ב-5 במאי 1948, תחת מחלקת ביטחון הפנים במשטר הצבאי של ארצות הברית בקוריאה, הגוף שקדם למשרד ההגנה הלאומית של דרום קוריאה. ב-13 בספטמבר 1949, תרמה ארצות הברית 10 מטוסי תצפית מדגם L-4 Grasshopper ליחידה האווירית של דרום קוריאה. אקדמיית חיל האוויר של הצבא הדרום קוריאני נוסדה בינואר 1949, וחיל האוויר של הרפובליקה של קוריאה (ROKAF) הוקם רשמית באוקטובר 1949.

ערב מלחמת קוריאה לא היה לחיל האוויר כוח משמעותי והוא מנה רק 20 מטוסים קלים וכ-1,800 אנשים, ולפיכך הוא לא תרם למלחמה. לאחר פרוץ המלחמה התרחב חיל האוויר וארצות הברית הכשירה טייסים נוספים לחיל האוויר הקוריאני כדי להתמודד עם האיומים מצד קוריאה הצפונית. חיל האוויר של הרפובליקה של קוריאה השתתף במלחמת וייטנאם. בשנות ה-70 וה-80 התרחב החיל במטוסים נוספים. במלחמת המפרץ סייע החיל לכוחות הקואליציה הבין-לאומית.

ב-2023 ערך חיל האוויר של הרפובליקה של קוריאה לראשונה תרגיל משותף יחד עם חיל האוויר של ארצות הברית וכוח ההגנה העצמית האווירי של יפן ליד חצי האי הקוריאני.

## כלי טיס

### גלריה

קובץ:Roundel of South Korea.svg|רונדל חיל האוויר הדרום קוריאני
קובץ:KOCIS Korea Airforce 20130802 06 (9505840577).jpg|F-15K של חיל האוויר הקוריאני משתתף בתרגיל האווירי דגל אדום אלסקה
קובץ:Light Combat FA-50 Fighting Eagle.jpg|FA-50 Fighting Eagle
קובץ:Korean AF C-130H (3097678513).jpg|C-130 הרקולס של לוקהיד מרטין - מטוס תובלה
קובץ:공중조기경보통제기 (7445565660).jpg|בואינג 737 AEW&C
קובץ:Doosan K-SAM Chunma.jpg|מערכת טילי קרקע-אוויר Doosan Chunma בעלת הנעה עצמית
קובץ:05-004 Ka-32T (HH-32) RoK (3097668829).jpg|חיל האוויר מפעיל את Kamov Ka-32A4s למשימות חיפוש והצלה
קובץ:F15K Landing.jpg|קישור=|מטוס קרב מסוג F15K


## ראו גם
* הסוכנות לפיתוח ההגנה
* יחידה 684
* חיל האוויר העממי של קוריאה הצפונית

## קישורים חיצוניים

* 
* 
* 

## הערות שוליים

קטגוריה:קוריאה הדרומית: צבא וביטחון
קוריאה הדרומית
NewSQL

**NewSQL** הוא מערכת מסדי נתונים יחסיים השואפים לספק את אותם ביצועים מדרגיים של בסיסי נתונים לא יחסיים כגון NoSQL ומאפשרים גדילת סדר הגודל של הנתונים המאוחסנים בצורה נוחה יחסית. NewSQL שואף לתת מענה הולם לעיבוד תנועות מקוון (OLTP), עם עומסי קריאה-כתיבה גבוהים, אך תוך שמירה על עקרונות ACID של בסיסי נתונים "מסורתיים".

## ארכיטקטורה

### ארכיטקטורות חדשות
הסוג הראשון של מערכות NewSQL היוו ארכיטקטורה חדשה של פלטפורמות מסדי נתונים. אלה נועדו לפעול באופן מבוזר באשכול של צומתי "shared-nothing" עצמאיים, בו כל צומת הוא בעלים של תת-קבוצה של המידע. מסדי נתונים אלה לעיתים קרובות נכתבים מאפס עם הכוונה לארכיטקטורה מבוזרת, והיא כוללת מרכיבים כגון ניהול מקביליות מבוזרת, בקרת זרימה, עיבוד שאילתות מבוזר. דוגמאות נפוצות למערכות מסדים בקטגוריה זו:
* LeanXcale

* Google spanner

* Citus Data

* CockroachDB

* Clustrix

* VoltDB

* MemSQL

* NuoDB

* Trafodion

### מנועי SQL
הקטגוריה השנייה הם מנועי אחסון עם אופטימיזציה גבוהה עבור SQL. מערכות אלו מספקות ממשק תכנות זהה ל-SQL, אבל אך בעלות יכולת גדילה טובה משמעותית ממנועים מובנים כמו InnoDB. דוגמאות למנועי NewSQL מהסוג השני כוללים את:
* MySQL Cluster

* Infobright

* TokuDB

* InfiniDB

* LeanXcale KiVi

## ראו גם
* עיבוד טרנזקציות

## הערות שוליים

קטגוריה:מערכות לניהול מסדי נתונים
סטיבן קונץ

**סטיבן קונץ** (באנגלית: **Stephen Coonts**; נולד ב-19 ביולי 1946) הוא סופר אמריקני הכותב ספרי מתח ומלחמה מסוגת המותחן הטכנולוגי. רוב ספריו עוסקים ביחסים בינלאומיים, בריגול ובתרחישים גלובליים דמיוניים שהושפעו מהמלחמה הקרה.

## תולדות חייו ויצירתו
פרספילד נולד בעיירה אסטוריה וגדל בעיירה בוקהאנון, שבוירג'יניה המערבית. בשנת 1968 השלים תואר במדע המדינה באוניברסיטת וירג'יניה המערבית. לאחר מכן התגייס לצי האמריקני, הוכשר כטייס קרב ולחם במלחמת וייטנאם כטייס A-6 אינטרודר. על גבורתו עוטר קונץ בצלב התעופה המצוינת. בשנת 1977 השתחרר בדרגת לוטננט. בשנת 1984 פורסם ספרו הראשון, "**טיסת האינטרודר**".

## ספריו
ספרי דה מיל שתורגמו לעברית הם:
* טיסת האינטרודר
* טיסה אחרונה
*מצור
* המילכוד האדום
*קובה

## קישורים חיצוניים
* 

## הערות שוליים

קטגוריה:סופרים אמריקאים
קטגוריה:מעוטרי צלב התעופה המצוינת (ארצות הברית)
קטגוריה:אנשי הכוחות המזוינים של ארצות הברית במלחמת וייטנאם
קטגוריה:טייסי צי ארצות הברית
קטגוריה:בוגרי אוניברסיטת וירג'יניה המערבית
קטגוריה:אמריקאים שנולדו ב-1946
מונטה אגילה

**מונטה אגילה** (בספרדית: **Monte Águila**) היא עיירה צ'יליאנית הממוקמת במחוז ביוביו, בתחומי הקומונה קבררו, 5 ק"מ מדרום לעיר קבררו המשמשת כמרכז הקומונה. בעיר אוכלוסייה של 6,090 תושבים (נכון ל-2002).

## היסטוריה
באזור ישבו כמה קבוצות של ילידים מקומיים עד שנת 1852, אז נאלצו לעזוב את האזור כתוצאה ממדיניותו של נשיא צ'ילה מנואל מונט. לאחר מכן הוקמה במקום מושבה של מהגרים גרמנים בראשותם של הנס פרנק ומרטין וורמן.

בשנת 1864 לאחר הקמתה של הרכבת במקום נהפכה מונטה אגילה למרכז תחבורתי שממנו הובלו נשקים וחיילים עד שבשנת 1867 נוצרה מסילה בין הכפר לבין העיר נאוקן בארגנטינה מה שהוביל לפריחה כלכלית וחברתית לכפר.

## גלריית

קובץ:Inauguracion Nueva Plaza de Monte Aguila 2017 (12).jpg|כיכר מרכזית.
קובץ:Bomberos monte aguila.jpg|תחנת כיבוי אש.
קובץ:Entrada x yumbel.jpg|כניסה לעיר.
קובץ:Img-estadio.jpg|אצטדיון כדורגל.
קובץ:Inauguracion Nueva Plaza de Monte Aguila 2017 (103).jpg|חדר כושר.
קובץ:Fiestas Patrias 2018 (270).jpg|מתחם הספורט של מונטה אגילה במהלך ספטמבר.
קובץ:Carros abandonados mte aguila.jpg|מכונות רכבת מנוטרלות, בתחנת הרכבת של העיירה.


## קישורים חיצוניים

* 

## הערות שוליים

קטגוריה:צ'ילה: ערים
קטגוריה:מחוז ביוביו
דאלר קוזיאייב

**דאלר אדיאמוביץ' קוזיאייב** (ברוסית: **Далер Адьямович Кузяев**; נולד ב-15 בינואר 1993, נברז'ניה צ'לני, טטרסטן, רוסיה) הוא כדורגלן רוסי ממוצא טטארי, קשר רובין קאזאן ונבחרת רוסיה.

## משפחתו
דאלר נולד לאב ממוצא טג'יקי בשם אדיאם קוזיאייב, ששיחק בשורות נבחרת טג'יקיסטן.

אחיו הבכור רוסלן (נולד ב-1987) הוא כדורגלן שהחל לשחק כדורגל באורנבורג, כשאביו אדיאם קוזיאייב היה מאמן קבוצת "גזוביק" המקומית.

## קריירת מועדונים
דאלר התחיל את קריירת הכדורגל באקדמיה לנוער של זניט סנקט פטרבורג, בשנת 2012 שיחק עבור נבחרת הנוער.

בשנת 2012 ערך את הופעת הבכורה שלו בכדורגל מקצועני בהרכב קרליה פטרוזבודסק, אשר באותו הזמן הודרכה על ידי אחיו הבכור. בסוף העונה המועדון התפרק והוא עבר לשחק בקבוצת נפטכימיק ניז'נקאמסק מליגת הכדורגל הלאומית.

בחורף 2014 חתם על חוזה עם מועדון "טרק גרוזני" מליגת העל הרוסית בכדורגל ועשה את הופעת הבכורה שלו במחזור האחרון של עונת 2013/14 במשחק נגד רובין קאזאן, כשנכנס כמחליף בדקה ה-80 לפקונדו פיריס.

בקיץ 2017 חזר לקבוצת הכדורגל זניט, הפעם בקבוצה הבוגרת. הוא חתם על חוזה לשלוש שנים ועד מהרה התברג כשחקן מרכזי בקישור הקבוצה. את הופעת הבכורה שלו ערך במשחק הראשון האליפות הרוסית נגד סק"א חברובסק ב¯17 ביולי ושבע דקות מאוחר יותר הבקיע את השער הראשון שלו, הן בקבוצה והן במסגרת הליגה הבכירה. בקיץ 2019 נפצע והושבת ממשחק לזמן ממושך. הוא חזר לשחק באוגוסט 2019. באוגוסט 2020 פג תוקף החוזה שלו מול זניט והוא הפך לשחקן חופשי לאחר שבקבוצה לא חידשו מולו את החוזה.

באוקטובר 2020, לאחר שלא הצליח למצוא קבוצה, חזר לזניט לחוזה מחודש עד סוף עונת 2022/2023. את הופעת הבכורה בעונה החדשה ערך במחזור 11 מול סוצ'י. עם חזרתו לקבוצה חזר לצבור דקות משחק וכושר טוב וב-29 בספטמבר 2021 הבקיע במדי זניט בליגת האלופות בניצחון 0–4 על מאלמו.

בקיץ 2023 חתם בלה האבר מליגת העל הצרפתית בכדורגל. בתום שנתיים חזר לרוסיה וחתם ברובין קאזאן.
## קריירה בנבחרת
בשנת 2012 שיחק בשורות נבחרת הנוער של רוסיה אך לא התבלט. בספטמבר 2017 זומן לסגל הנבחרת הבוגרת ושיחק בשורותיה משחק אחד. באוגוסט 2020 זומן לסגן הנבחרת לקראת ליגת האומות 2020/2021. ב-8 באוקטובר 2021 עלה לראשונה עם סרט הקפטן במשחק מול .

## קישורים חיצוניים

## הערות שוליים

קטגוריה:כדורגלנים רוסים
קטגוריה:קשרי כדורגל רוסים
קטגוריה:ספורטאים טטרים
קטגוריה:כדורגלני אחמט גרוזני
קטגוריה:כדורגלני זניט סנקט פטרבורג
קטגוריה:כדורגלני לה האבר
קטגוריה:כדורגלני נבחרת רוסיה
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:ספורטאים זרים בצרפת
קטגוריה:רוסים שנולדו ב-1993
אלפא רומיאו ג'וליה

**אלפא רומיאו ג'וליה** (באיטלקית: Alfa Romeo Giulia) היא מכונית משפחתית, בתצורת סדאן, 4 דלתות, אשר יוצרה על ידי חברת אלפא רומיאו האיטלקית בין השנים 1962–1978.

פרויקט הייצור של ה"אלפא רומיאו ג'וליה היה קרוי : "Type 105 Giulia Sedan."

האלפא רומיאו ג'וליה יוצרה בגרסאות מנוע : 1,300 סמ"ק, 1,600 סמ"ק ובגרסת מנוע דיזל 1,800 סמ"ק.

מנועי דגמי: "ג'וליה 1300 Super", "ג'וליה Super", "ג'וליה TI Super", ו- "ג'וליה Super 1,600", צוידו במאייד כפול.

ה"אלפא רומיאו ג'וליה" שווקה בישראל.

## אלפא רומיאו ג'וליה (2016)

משנת 2016 מייצרת חברת "אלפא רומיאו" את דגם "אלפא רומיאו ג'וליה" ["Alfa Romeo Giulia" (2016)]. הדגם החדש מוגדר כ- מכונית סלון.

לא קיים כל קשר לדגמי "אלפא רומיאו ג'וליה" אשר יוצרו בין השנים 1962–1968. הקשר היחיד הוא שם הדגם הנוסטלגי.

## גרסאות אלפא רומיאו ג'וליה
* ג'וליה 1600 TI (יוצרה בין השנים 1962–1967)
* ג'וליה 1600 TI Super (יוצרה בין השנים 1963–1964)
* ג'וליה 1300 (יוצרה בין השנים 1964–1971)
* ג'וליה Super (יוצרה בין השנים 1965–1972)
* ג'וליה 1300 ti (יוצרה בין השנים 1966–1972)
* ג'וליה 1300 Super (יוצרה בין השנים 1972–1974)
* ג'וליה 1600 S (יוצרה בין השנים 1968–1970)
* ג'וליה Super 1.3 (יוצרה בין השנים 1972–1974)
* ג'וליה Super 1.6 (יוצרה בין השנים 1972–1974)
* ג'וליה Nuova Super 1.3 (יוצרה בין השנים 1974–1977)
* ג'וליה Nuova Super 1.6 (יוצרה בין השנים 1974–1977)
* ג'וליה Nuova Super Diesel (יוצרה בין השנים 1976–1977)

## תמונות

קובץ:Alfa romeo giulia.jpg| אלפא רומיאו ג'וליה 1300
קובץ:Alfa Romeo Giulia 1300 Super (1972) - Flickr - FaceMePLS.jpg| אלפא רומיאו ג'וליה Super 1300, שנת 1972
קובץ:Nationale oldtimerdag Zandvoort 2010, 1977 ALFA ROMEO GIULIA 1300, 88-YA-12 pic2.JPG| אלפא רומיאו ג'וליה 1300, שנת 1977
קובץ:Alfa Romeo Giulia 1300 Super dutch licence registration 22-YA-84 pic02.JPG| אלפא רומיאו ג'וליה Super 1300
קובץ:1968 Alfa Romeo Giulia 1300 Super (15402607113).jpg| אלפא רומיאו ג'וליה Super 1300, שנת 1968
קובץ:1970 Alfa Romeo Giulia Super 1.6 Lusso pic1.JPG| אלפא רומיאו ג'וליה Super 1600, שנת 1970
קובץ:MHV Alfa-Romeo Giulia Nuova 1300 01.jpg|אלפא רומיאו ג'וליה Nuova 1300
קובץ:ALFA ROMEO GULIA.JPG |אלפא רומיאו ג'וליה
קובץ:Alfa Romeo Giulia Super (18585776240).jpg |אלפא רומיאו ג'וליה Super
קובץ:Alfa Romeo museum - Alfa Romeo Giulia TI Super.jpg|אלפא רומיאו ג'וליה TI Super
קובץ:Alfa Romeo Giulia Super (8987664653).jpg|אלפא רומיאו ג'וליה Super - מבט למנוע
קובץ:Alfa Romeo Giulia 1300 Ti (12675534265).jpg| אלפא רומיאו ג'וליה 1300 Ti
קובץ:1970 Alfa Romeo Giulia 1300 TI (10962865754).jpg|אלפא רומיאו ג'וליה 1300 Ti, שנת 1970
קובץ:1965 Alfa Romeo Giulia TI (9350696097).jpg|אלפא רומיאו ג'וליה TI, שנת 1965
קובץ:Alfa Romeo Giulia Super (2607333554).jpg|אלפא רומיאו ג'וליה Super
קובץ:Alfa Romeo Giulia Super (22929827213).jpg|אלפא רומיאו ג'וליה Super
קובץ:Alfa Romeo Giulia (8807317253).jpg| אלפא רומיאו ג'וליה


## ראו גם
* אלפא רומיאו ג'וליה GT
* אלפא רומיאו ג'ולייטה (1977)
## לקריאה נוספת
* אלפא רומיאו ג'וליה 1964 ( 1964 Alfa Romeo Giulia 1300". carfolio.com. Archived )

## קישורים חיצוניים

## הערות שוליים

קטגוריה:מכוניות משפחתיות
ג'וליה
קטגוריה:דגמי מכוניות שהושקו ב-1962
קטגוריה:כלי רכב איטלקיים
קטגוריה:מכוניות סדאן
אלפא רומיאו RM

**אלפא רומיאו RM** (באיטלקית: **Alfa Romeo RM**) - היא מכונית משפחתית בתצורת טורפדו - קבריולה, אשר יוצרה על ידי חברת אלפא רומיאו האיטלקית בין השנים 1923–1925. סך הכול יוצרו כ-500 יחידות.

בנוסף, משנת 1924 יוצרה גרסת ספורט של הדגם, בעלת 2 מושבים.

## גרסאות אלפא רומיאו RM
* אלפא רומיאו RM Normal (יוצר משנת 1923), מנוע 1944 סמ"ק המפיק 40 כ"ס
* אלפא רומיאו RM Sport - (יוצר משנת 1924), מנוע 1944 סמ"ק המפיק 44.6 כ"ס, ב-3,200 סל"ד
* אלפא רומיאו RM Unificato (יוצר משנת 1925), מנוע 1996 סמ"ק המפיק 48 כ"ס

## ראו גם
* אלפא רומיאו 20-30 HP
* אלפא רומיאו G1

## לקריאה נוספת
* אלפא רומיאו RM  (1924 Alfa Romeo RM Four Wheel Drive Winter Sports Half Track». Motorbase.com. Consultado el 22 de diciembre de 2007.)

## קישורים חיצוניים

## הערות שוליים

קטגוריה:מכוניות קבריולה
קטגוריה:מכוניות ספורט
RM
קטגוריה:דגמי מכוניות שהושקו ב-1923
קטגוריה:כלי רכב איטלקיים
פומפיאה סולה

**פומפיאה סולה** (Pompeia) הייתה אשתו של יוליוס קיסר. פומפיאה הייתה הנכדה של לוקיוס קורנליוס סולה ושל קווינטוס פומפיוס רופוס (קונסול 88 לפנה"ס) .

## רקע על חייה
### משפחתה
פומפיאה הייתה, על פי המקורות, נכדתו של סולה שמינה את עצמו לדיקטטור לאחר ניצחונו במלחמת האזרחים מול גאיוס מריוס ולוקיוס קורנליוס קינה, ובנוסף לכך הייתה גם נכדתו מצד אביה של פומפיוס רופוס, שהיה קונסול בשנת 88 לפני הספירה ומתומכי סולה בזמן מלחמת האזרחים.

### נישואיה לקיסר
בשנת 67 לפנה"ס נישא קיסר לפומפיאה. הוא נישא לה לאחר מותה של אשתו קורנליה קינה, ובדומה לנישואיו הקודמים, היו גם אלו נישואים פוליטיים לאישה ממשפחה בעלת שם. קיסר תמך בפומפיוס, שרצה לקבל את תפקיד המפקד העליון עם סמכויות בלתי מוגבלות. בתמורה לתמיכה זו של קיסר, סייע לו פומפיוס להיבחר לתפקיד האיידיל בשנת 65 לפנה"ס.

### גירושיה מקיסר
טקס הבונה דיאה (Bona dea) נחגג ברומא בכל שנה בתחילת דצמבר. טקס פולחן זה לאלה הטובה היה לרוב סודי ובדרך כלל נערך בלילה. הטקס נערך על ידי נשים בלבד ועל גברים נאסרה ההשתתפות בו. בשנת 62 לפנה"ס נערך הטקס בביתו של קיסר. טקסים אלו נערכו לרוב בביתו של הקונסול או הפראיטור ונוהלו על ידי רעיית פקיד המדינה המכהן. באותה השנה כהן קיסר כפראיטור ולפיכך נערך הטקס בביתו ונוהל על ידי אשתו, פומפיאה. במהלך הטקס התגלה בו צעיר מחופש בבגדי אישה. אותו צעיר היה פובליוס קלודיוס פולכר שהיה נצר לאחת המשפחות הפטריקיות המכובדות ביותר ברומא. לפי השמועות היה קלודיוס מאהבה של פומפיאה. קלודיוס נתבע לדין על חילול הטקס הקדוש, אך קיסר, שבביתו התרחש המאורע, טען שאינו יודע דבר ולא עשה דבר בעניינו של קלודיוס. באותה השנה, בעקבות המשפט התגרש קיסר מפומפיאה. המשפט היווה סיבה טובה לפירוק הנישואים, כך יכול היה קיסר להשתחרר מאישה ששמה הטוב הוכתם בשערורייה ציבורית. קיסר התגרש מפומפיאה בטענה כי על אשתו להיות נקייה מכל חשד. בכך שהתגרש מפומפיאה הראה קיסר הכרה מסוימת באשמתה.

## לקריאה נוספת
* צבי יעבץ. **יוליוס קיסר: תהפוכותיה של כריזמה,** תל אביב: דביר, 1992. עמ 49–43.
* Gelzer Matthias, **Caesar: politician and stateman,** Basil Blackwell:oxford, 1968. p 335
* (Monroe E. Deutsch, **The women of Caesar's family,** The classical Jornal, vol 13, pp 502–514, 1918. (pp 505–507
* .Tatum,William Jeffrey. **P. Clodius Pulcher (tr. pl. 58 b.c.);the rise to power** Unversity Microfilms International, 2002, pp 93–101

## קישורים חיצוניים

## הערות שוליים

קטגוריה:יוליוס קיסר
קטגוריה:רומאים בתקופת הרפובליקה
קטגוריה:נשים ברומא העתיקה
קטגוריה:נשים במאה ה-1 לפנה"ס
מרדף ימי

**מרדף ימי** (באנגלית: **U.S.S. Seawolf**) הוא ספר מתח צבאי מאת הסופר הבריטי פטריק רובינסון.
## עלילה
עלילת הספר נפתחת כאשר צוללת ה"סיוולף", בפיקוד ג'אד קרוקר, נשלחת למשימת מעקב אחר ה"קסאיה", הצוללת החדשה של הצי הסיני. באחד הלילות מבצע סגן מפקד הצוללת טעות גורלית וחמורה, שבעקבותיה מתנגשת הסיוולף עם ספינת טילים סינית, ומביאה לנפילת כלל אנשי הצוות בשבי הסיני. האדמירל ז'אנג יושו, מפקד הצי הסיני, משוכנע כי האמריקנים לא יחסכו כל מאמץ בניסיון לחלץ את השבויים, ועל כן הם נלקחים לכלא מרוחק ושמור במיוחד. אולם בשל זהותו האמיתית, המסווגת כסודית ביותר, של אחד מאנשי הצוות יעשה היועץ לביטחון לאומי, אדמירל ארנולד מורגן, כל מאמץ במטרה לחלצם מן השבי. מורגן מטיל את משימת החילוץ השבויים על כוח פשיטה מיוחד של יחידה מן הקומנדו הימי האמריקני, "אריות הים" (Navy SEALs), בפיקוד קולונל חיל הנחתים פרנק הארט. הכוח כולל בתוכו צוות סיור, בפיקוד רב-סרן ראסל בנט, ואת צוות הפריצה וההשתלטות בפיקוד רב-סרן ריק האנטר.
## קישורים חיצוניים
* 
* 

## הערות שוליים

קטגוריה:ספרי מתח
קטגוריה:ספרי ריגול
קטגוריה:ספרי 2000
קטגוריה:ספרות ימית
קטגוריה:ספרי אריה ניר הוצאה לאור
פינולה סוויני

**פינולה סוויני** (אנגלית: **Fionnuala Sweeney**; נולדה ב-1965) היא עיתונאית, מגישת חדשות וכתבת טלוויזיה אירית בערוץ CNN.

## ביוגרפיה
סוויני נולדה בבלפסט. בגיל 12 עברה לדבלין. היא סיימה תואר באנגלית והיסטוריה באוניברסיטת דבלין, ב-1986 החלה לעבוד ברדיו של אירלנד ולאחר מכן החלה לעבוד בטלוויזיה וב-1993 נבחרה להנחות את תחרות האירוויזיון שהתקיימה באירלנד.

לאחר מכן היא עברה לאטלנטה והחלה לעבוד עבור ה-CNN, שם שימשה כמגישת חדשות וכתבת במשרה מלאה. ב-2005 סיקרה במזרח אירופה את תהליך הצטרפותן של מספר מדינות לאיחוד האירופי. ב-2006 היא סיקרה עבור הערוץ מחיפה את מלחמת לבנון השנייה. היא עסקה גם בסיקור מבצע עופרת יצוקה ומספר מערכות בחירות שהתקיימו בישראל.

סוויני זכתה במספר פרסים עבור עבודתה.

## קישורים חיצוניים
* 

## הערות שוליים

קטגוריה:מגישי חדשות
קטגוריה:סגל CNN
קטגוריה:מנחי האירוויזיון באירלנד
קטגוריה:ילידות 1965
קטגוריה:אירים שנולדו ב-1965
כחליל הבקיה

**כַּחְלִיל הַבִּקְיָה** (שם מדעי: *Polyommatus amandus*) הוא פרפר נדיר ממשפחת הכחליליים. כחליל הבקיה נפוץ בצפון אפריקה, אירופה ועד מזרח אסיה. בישראל הוא נמצא רק בחרמון ובצפון רמת הגולן.

## תיאור כללי
מוטת כנפיו נעה בין 29 ל-35 מילימטרים. כחליל הבקיה גדול באופן ניכר משאר הפרפרים בתת-המשפחה שלו (Polyommatinae), ניתן להבחין בכך בעיקר בעת התעופפותם. צידן העליון של כנפיי הזכר הן אפור כספי או תכלת, לרוב ישנו גם קו גבול שחור שמחוצה לו קו שוליים לבן שנמצא בקצות הכנפיים, אך לא תמיד. צידן העליון של כנפי הנקבה הן כחולות כהות עם גוונים חומים בפינות בחלק מהאזורים, באזורים אחרים הן חומות בהירות ובקצוות צורות בצבע המזכירות צורת חצי ירח. על קצוות הכנפיים מאחורה יש כתמים אדומים. צידן התחתון של כנפיי הזכר הן בצבע אפור בהיר עם כתמים שחורים הלבנים בחלקם החיצונים. צידן התחתון של כנפיי הנקבה דומה אך בעל חום-קרמי בהיר עשיר עם כתמים אדומים, בעיקר על השוליים של צידן האחורי של הכנפיים עם שורה של נקודות שחורות שבדרך כלל נוגעות אחת בשנייה, המקבילות לשולי הכנפיים.

## מחזור חיים
פרפר זה מתעופף בדרך כלל מחודש מאי עד לאוגוסט. הנקבה מטילה את ביציה על עלי צמח הבקיה, בדרך כלל . הביצה לבנבנה, שטוחה ומרושתת המוטלת ברוב הפעמים יחידה, לעיתים, גם בקבוצות. הזחל שבוקע הוא בצבע קרם ועם גדילתו צבעו משתנה לירוק עם פס כהה יותר במרכז. יש בלוטות רוק המפרישות טל דבש המושך אליו נמלים, שאלו מגינות על הזחלים מטורפים. הזחל בשיא גדילתו מגיע לכ-20 מ"מ ולאחר מכן נכנס לדיאפאוזה חורפית לתקופה של כ-10 חודשים שלאחריה הופך לגולם. הגולם בצבע ירוק ואורכו כ-15 מ"מ, תקופתו כשלושה שבועות.

## בארץ ישראל
בישראל נמצא הפרפר בסכנת הכחדה, ומתעופף רק בחרמון ובצפון רמת הגולן אך מאוד נדיר וקשה למצוא אותו. בשנת 2009, על פי בקשת אגודת חובבי הפרפרים בישראל, הוכרז כחליל הבקיה, ביחד עם עוד 13 פרפרים, כפרפר מוגן בישראל.

## גלריה

קובץ:Polyommatus amandus - Çokgözlü Amanda 02.jpg
קובץ:Silverblåvinge -Polyommatus amandus-0288 - Flickr - Ragnhild & Neil Crawford.jpg
קובץ:Polyommatus amandus.jpg
קובץ:Modrásek ušlechtilý.jpg
קובץ:Und. sp. 2006-06-24.jpg
קובץ:Polyommatus amandus - Vogelwicken-Bläuling, Paarung 181906185.jpg
קובץ:Amanda's Blue (24054281678).jpg


## קישורים חיצוניים

## הערות שוליים

קטגוריה:בעלי חיים שתוארו ב-1792
קטגוריה:טקסונים שתוארו בידי יוהאן גוטלוב שניידר
קטגוריה:פרפרים מוגנים בישראל
קטגוריה:כחליליים
קטגוריה:ארץ ישראל: פרפראים